**Мінажаттың жүректерді өзгертетін күші**

***«Сендер «Маңайыңдағы адамды жақсы көріп, жауыңды жек көр!» дегенді де естідіңдер. 44Ал Мен сендерге айтамын: жауларыңды жақсы көріңдер! Өздеріңді қудалағандар үшін Жаратқан Иеге мінажат етіңдер! 45Осылайша көктегі Әкелеріңнің рухани балалары боласыңдар»***

***(Матай 5:43-45)***

Басқаларды жақсы көру - бұл тамаша мақсат, бірақ оны іс жүзінде орындау оңай емес.

Кейде, кейбір адамдарды сүю мүмкін емес сияқты болып көрінеді. Бір күні, Ясмин деген жас жалғызбасты ананың көршісі, одан үлкен сомадағы ақшаны қарызға беруін өтінеді. Ясмин көршісіне көмектеседі, бірақ көршісі оған сол ақшаны қайтарып бермейді. Ясмин шоттарын төлеуге қиналған сайын, сол кісіні еске алып, қатты ашуланатын еді.

Бір күні Ясмин Құдай оған сол көршісі үшін мінажат етуді бұйырғанын сезеді. Сол адам үшін мінажат еткісі келмесе де, дегенмен, Құдайға мойынсұнып, мінажат етеді. Ол үшін бұл көршіге Құдайдан жарылқау тілеу қиынға соқты! Әйтсе де, тістерін қайрап мінажат ете беретін еді.

Екі жыл бойы Ясмин осы көршісі үшін күнделікті мінажат етті. Бір күні ол мінажат етіп жатқанда, көршісін мүлдем жек көрмейтінін түсінді! Ясмин көршісі үшін шын жүректен мінажат еткісі келді – Ясмин Құдайдың бұл әйелге деген сүйіспеншілігі жүрегін толтырғанын сезді!

Құдайдың алдына мінажатпен келу – тек қана Оны біздің қиын жағдайымызда әрекет етуге шақыру емес. Бұл сондай-ақ мінажат арқылы біздің жүрегімізді өзгертуін сұрау. Уақыт өте келе, біздің жүрегіміз өзгере бастайды – солай біздің жүрегіміз Оның қалағанын қалап, басқаларды Оның сүйіспеншілігімен жақсы көре бастайды.

Мінажат сияқты, басқа еш нәрсе сіздің жүрегіңізді өзгерте алмайды. Егер сіз үшін біреуді сүю немесе онымен тіл табысу қиын болса, онда сол адам үшін мінажат ете бастаңыз! Иса былай деді: “Сендер «Маңайыңдағы адамды жақсы көріп, жауыңды жек көр!» дегенді де естідіңдер. 44Ал Мен сендерге айтамын: жауларыңды жақсы көріңдер! Өздеріңді қудалағандар үшін Жаратқан Иеге мінажат етіңдер! 45Осылайша көктегі Әкелеріңнің рухани балалары боласыңдар” (Матай 5:43-45). Сіз мінажат еткенде, Құдайдың қандай адал екенін көре алатын боласыз.